2.3 การประกอบธุรกิจของแต่ละสายผลิตภัณฑ์

การประกอบธุรกิจของ บมจ.ดี.ที.ซี.อินดัสตรี่ส์ และบริษัทย่อย มีการประกอบอุตสาหกรรม
ผลิตสินค้าเครื่องเขียนประเภทปากกาลูกลื่น เป็นส่วนใหญ่ การผลิตเครื่องเขียนอื่น ๆ
และจัดจำหน่าย แต่เนื่องจากการผลิตเครื่องเขียนอื่น ยังผลิตและจำหน่ายไม่มาก
จึงไม่อาจแบ่งสายผลิตภัณฑ์ออกได้ชัดเจน กล่าวคือ

ลักษณะผลิตภัณฑ์

บมจ.ดี.ที.ซี.อินดัสตรี่ส์ เป็นผู้ประกอบธุรกิจผลิตสินค้า ประเภทเครื่องเขียน ได้แก่ ปากกาลูกลื่น
เป็นสินค้าหลัก ที่ตอบสนองความต้องการของผู้บริโภคทุกวัยและทุกลักษณะ
ทุกระดับงานเขียนในรูปแบบทั้งที่เป็นฝาครอบและแบบกดปุ่ม
ด้วยการจัดจำหน่ายทั้งในประเทศและต่างประเทศ สินค้าเครื่องเขียนอื่น คือ ปากกาเคมี ดินสอดำ
ดินสอสี และแท่นประทับตรา เป็นสินค้าเสริม
ที่ลูกค้าสั่งซื้อไปจัดจำหน่ายให้ตามความต้องการใช้ของผู้บริโภคอีกด้วย

การตลาดและภาวะการแข่งขัน

บมจ.ดี.ที.ซี.อินดัสตรี่ส์
มีนโยบายในการตั้งราคาสินค้าที่บริษัทผลิตออกจำหน่ายให้มีความเป็นธรรมต่อผู้บริโภคอย่างแท้จริง
บริษัทได้แสดงราคาขายโดยได้พิมพ์ไว้และปรากฏอยู่ที่ฉลากตามกฎหมายที่ว่าด้วยฉลากสินค้า
ลูกค้าเป้าหมายที่เป็นร้านค้าปลีก ห้างสรรพสินค้าทุกแห่งต้องขายสินค้าให้ผู้บริโภคตามราคานั้น

บมจ.ดี.ที.ซี.อินดัสตรี่ส์ มีโปรโมชั่นแข่งขันด้านราคา แจก แถม การให้ส่วนลด
ทั้งนี้การกำหนดการให้โปรโมชั่นต่างๆขึ้นอยู่กับสภาวะการตลาด การเพิ่มขึ้นลดลงของต้นทุน
ตามสภาพเศรษฐกิจตลอดทั้งแบบ รุ่น ประเภท คุณภาพของสินค้าด้วย

การจัดจำหน่ายในประเทศ

มีการจำหน่ายไปยังห้างสรรพสินค้า (Modern Trade) ร้านค้าปลีก ร้านค้าส่งทั่วไป
สำหรับห้างสรรพสินค้า ซึ่งการจำหน่ายภายในประเทศมีสัดส่วนประมาณร้อยละ 86 – 90
ของยอดขายรวม บริษัทไม่ได้แต่งตั้งตัวแทนจำหน่ายอีกทอดหนึ่ง
แต่ได้ดำเนินนโยบายการขายสินค้าของบริษัทให้สามารถเข้าถึงลูกค้าได้ทุกกลุ่ม
โดยได้มีการขยายช่องทางการจำหน่ายไปยังกลุ่มลูกค้า Modern Trade เช่น ห้างสรรพสินค้า และ
Discount Store
เพิ่มมากขึ้นก็เพื่อให้บริษัทสามารถครองส่วนแบ่งการตลาดได้มากเท่าที่ทำได้อย่างยาวนานและถาวรให้มากที่สุด

การจัดจำหน่ายในต่างประเทศ

ในปัจจุบันบริษัทได้จำหน่ายสินค้าไปยังต่างประเทศ มีลูกค้าเป้าหมาย
ลักษณะเดียวกับการขายในประเทศ ส่วนใหญ่จะได้รับการติดต่อจากลูกค้าเป้าหมายโดยตรง
และมีผู้แทนจำหน่ายในเกือบทุกประเทศ

ผลิตภัณฑ์ของบริษัท ได้จัดจำหน่ายทั้งในประเทศและส่งออกไปจำหน่ายในต่างประเทศ
มีจำนวนผู้บริโภค (ลูกค้า) ที่เพิ่มขึ้นอยู่ตลอดเวลา
ทำให้อุตสาหกรรมประเภทนี้ยังคงมีแนวโน้มเติบโตต่อไปได้เรื่อยๆ ตามปัจจัยสำคัญดังนี้ คือ
อัตราการเติบโตของประชากรโลก ที่ยังคงสืบเนื่องต่อไปอย่างคงที่
จำนวนของสถาบันการศึกษาที่เพิ่มมากขึ้น (มัธยมศึกษา, วิทยาลัย, มหาวิทยาลัย )
และอัตราการเพิ่มของประชากรที่ได้รับการศึกษามีสูงขึ้น ก่อให้เกิดการขยายตัวของจำนวนนักเรียน
การเติบโตทางด้านเศรษฐกิจของโลกในอนาคต
จะมีส่วนช่วยให้อัตราการใช้ปากกาต่อคนมีสัดส่วนที่สูงขึ้น

การส่งออกสินค้าไปขายต่างประเทศ มีปัญหาเรื่องภาษีนำเข้า แต่ละประเทศสูงกว่าประเทศไทย
(ยกเว้น ญี่ปุ่น , ฮ่องกง และ UAE ) ซึ่งเมื่อเปรียบเทียบสินค้าที่มีรูปลักษณ์ใกล้เคียงกัน
ปากกาส่งออกของเราจะมีราคาสูงกว่า ผู้จำ
หน่ายในต่างประเทศจึงซื้อปากกาที่ผลิตในประเทศของเขาเอง
หรือปากกาที่มาจากประเทศจีนไปขาย

เรื่องการตลาดในประเทศนั้น ลูกค้าทั่วไปสามารถพบเห็นตราสินค้าจากสื่อโฆษณาอย่างต่อเนื่อง
ซึ่งบริษัทเน้นการ สร้างปฏิสัมพันธ์กับกลุ่มเป้าหมาย โดยเน้นตราสินค้าปากกา LANCER
เป็นตัวนำเพื่อให้เกิดความชื่นชอบในตราสินค้า (brand preference) ผ่านสื่อต่าง ๆ คือ วิทยุ
โทรทัศน์ ป้าย out door รวมถึงการทำ Road Show
เข้าไปจัดกิจกรรมในสถาบันการศึกษาเป็นการเข้าถึงกลุ่มผู้บริโภคเพื่อให้เกิด Demand
ซึ่งบริษัทได้ให้ความสำคัญและใช้งบทางด้านการโฆษณาเป็นอันดับหนึ่ง
ของสินค้าประเภทเดียวกันถึงปีละประมาณ 20 ล้านบาท
ด้วยผลของการลงทุนทางด้านโฆษณาดังกล่าว
ทำให้บริษัทสามารถครองส่วนแบ่งทางการตลาดเป็นอันดับหนึ่ง โดยมีส่วนแบ่งทางการตลาดสูงถึง
30%

ปัญหาเรื่องการตลาดภายในประเทศ
ที่สืบเนื่องมาจากการปรับลดอัตราภาษีอากรขาเข้าของสินค้าจำพวกเดียว กันกับที่บริษัทผลิต
ตามเงื่อนไขของสนธิสัญญา แกตต์ ซึ่งได้กำหนดให้ทุกประเทศในภูมิภาคเอเชีย
ปรับลดอัตราภาษีสินค้าสำเร็จรูปลงเหลือ 5% ในปี 2543
ซึ่งมีผลให้ผู้ประกอบการรายใหม่นำเข้าสินค้าปากกาแฟชั่นใหม่ ๆ
จากประเทศจีนเข้าสู่ตลาดอย่างไม่ขาดระยะ
ตามช่องทางการจำหน่ายในร้านค้าประเภทรถเข็นในห้างสรรพสินค้า และร้าน Gift shop
ซึ่งเป็นที่นิยมของลูกค้ากลุ่มวัยรุ่น
เมื่อเราไม่มีสินค้าในกลุ่มนี้เราจึงขาดโอกาสที่จะทำยอดขายได้ในสินค้ากลุ่มนี้
ทำให้ยอดขายของบริษัทลดลง และการเปลี่ยนแปลงอย่างรวดเร็วในลักษณะของการบริโภคสินค้า
ของกลุ่มเป้าหมาย เช่น กลุ่มวัยรุ่น และนักศึกษา
จะหันมาบริโภคปากกาที่มีรูปแบบและสีสันตามสมัยแฟชั่นนิยม
จากลักษณะการบริโภคเช่นนี้จะส่งผลต่อรูปแบบของผลิตภัณฑ์ที่ต้องการการปรับเปลี่ยนอย่างรวดเร็วมากขึ้น

นอกเหนือจากผลิตภัณฑ์หลัก คือ ปากกา LANCER และปากกาใน BRAND NAME อื่นๆ
ของบริษัทเองแล้ว บริษัทยังได้มีการนำเข้าสินค้าบางผลิตภัณฑ์จากต่างประเทศ
เพื่อที่จะตอบสนองความต้องการของลูกค้าทางด้านรูปลักษณ์และสีสันแปลกใหม่
พร้อมกับเพิ่มการผลิตสินค้าในกลุ่มเครื่องเขียนให้ครบวงจรมากยิ่งขึ้น เช่น ลวดเย็บกระดาษ
ดินสอสีไม้ ดินสอไม้ ยางลบ สีเทียน ซึ่งเมื่อลูกค้าประทับใจในสินค้าปากกา LANCER
ก็สามารถที่จะเลือกซื้อสินค้าตัวอื่นของบริษัท ฯ ได้ด้วย

จำนวนของคู่แข่งขันหลักได้แก่ HORSE (ตราม้า) REYNOLDS ,TEX , PENCOM การจัดหาผลิตภัณฑ์
หรือบริการลักษณะการจัดให้ได้มาซึ่งผลิตภัณฑ์ บมจ.ดี.ที.ซี.อินดัสตรี่ส์
ไม่ได้จัดหาผลิตภัณฑ์มาเพื่อจำหน่าย แต่เป็นผู้ผลิตสินค้าขึ้นเอง
โดยโรงงานและเครื่องจักรที่มีประสิทธิภาพตามศักยภาพของเครื่องจักร
มีการใช้กำลังการผลิตเพียงประมาณร้อยละ 20 ของกำลังการผลิตเต็มที่
ตามสถิติและปริมาณการผลิตได้จริงดังนี้

  ----------------------------------- -------- -------- --------- --------
                                      ปี 2549   ปี 2550   ปี 2551    ปี 2552

  กำลังการผลิตเต็มที่ปากกา (ล้านด้าม)        520      566      565       565

  ปริมาณการผลิตจริงปากกา (ล้านด้าม)        130      136      123       132

  การใช้กำลังการผลิต (%)                 25%      24%      21.80%    23.43%

  อัตราการเพิ่ม(ลด)ของปริมาณการผลิต(%)     29%      4.6%     (9.23)%   7.32%
  ----------------------------------- -------- -------- --------- --------

ปัญหาเรื่องราคาน้ำมันโลก
ที่ปรับตัวสูงขึ้นมีผลทำให้ราคาเม็ดพลาสติกที่เป็นวัตถุดิบหลักในการผลิตสูงขึ้นและค่าขนส่งปรับตัวสูงขึ้น
จากการที่สภาพเศรษฐกิจถดถอยทุกภูมิภาคทั่วโลก
กำลังการซื้ออ่อนลงผู้บริโภคจะเลือกซื้อเฉพาะสิ่งที่จำเป็นและมีราคาที่เหมาะสมเท่านั้น
ประกอบกับสินค้าจากประเทศจีน ซึ่งมีกำลังการผลิตที่สูงและต้นทุนที่ต่ำกว่ากระจายไปทั่ว
พ่อค้าคนกลางจึงมีโอกาสเลือกสินค้าเพื่อจำหน่าย ที่มีราคาที่ถูกกว่าหรือที่สามารถทำกำไรได้มากกว่า
โดยไม่สนใจกับตราหรือคุณภาพสินค้า
การที่มีสินค้าเข้ามาในตลาดมากมีการเปลี่ยนรูปแบบอยู่ตลอดเวลาทำให้บริษัทได้รับผลกระทบไม่สามารถทำการเพิ่มยอดขายให้เป็นไปตามเป้าหมายได้

การจัดหาวัตถุดิบเพื่อใช้ในการผลิตปากกาและผลิตภัณฑ์เครื่องเขียนอื่นๆ
ทางบริษัทได้สรรหาแหล่งวัตถุดิบอยู่ตลอดเวลาเพื่อลดปัญหาการขาดแคลนวัตถุดิบ
และการต่อรองราคาที่สามารถลดต้นทุนในการผลิตได้โดยคุณภาพ ของวัตถุดิบยังคงไว้ซึ่งประสิทธิภาพ

สภาพปัญหาเกี่ยวกับวัตถุดิบ ในด้านการผลิตสินค้า บมจ.ดี.ที.ซี.อินดัสตรี่ส์
ยังไม่มีปัญหาเกี่ยวกับวัตถุดิบแต่อย่างใด

+----------------+----------+------+---------+------+-------+------+
| ว              | ปี 2552   | ส    | ปี 2551  | ส    | ปี     | ส    |
| ัตถุดิบและผู้จำหน่าย |          | ัดส่วน |         | ัดส่วน | 2550  | ัดส่วน |
|                | จำนวน    |      | จำนวน   |      |       |      |
| ประเภทผู้จำหน่าย  |          | %    |         | %    | จำนวน | %    |
+----------------+----------+------+---------+------+-------+------+
| เม็ดพลาสติก(KGS) | -        | -    | -       | -    | -     | -    |
|                |          |      |         |      |       |      |
| ต่างประเทศ      | 690,900  | 100  | 372,300 | 100  | 92    | 100  |
|                |          |      |         |      | 4,475 |      |
| อื่น ๆ           |          |      |         |      |       |      |
| ห              |          |      |         |      |       |      |
| ลายรายในประเทศ |          |      |         |      |       |      |
+----------------+----------+------+---------+------+-------+------+
| หมึก(KGS)       | -        | -    | -       | -    | 38,3  | 100  |
|                |          |      |         |      | 97.90 |      |
| ต่างประเทศ      | 67,533   | 100  | 42,474  | 100  |       | -    |
|                |          |      |         |      | -     |      |
| ในประเทศ       |          |      |         |      |       |      |
+----------------+----------+------+---------+------+-------+------+
| ลวดทองเหลืองและ | 6        | 100  | 45      | 100  | 64,8  | 100  |
|                | 1,186.80 |      | ,060.70 |      | 88.70 |      |
| NICKEL (KGS)   |          |      |         | -    |       | -    |
|                |          |      | -       |      | -     |      |
| ต่างประเทศ      |          |      |         |      |       |      |
|                |          |      |         |      |       |      |
| ในประเทศ       |          |      |         |      |       |      |
+----------------+----------+------+---------+------+-------+------+
| TIP(PCS)       | -        | -    | -       | -    | -     | -    |
|                |          |      |         |      |       |      |
| ต่างประเทศ      | 50       | 100  | 114,504 | 100  | 2     | 100  |
|                | ,000,000 |      | ,512pcs |      | 38,22 |      |
| BALL(PCS)      |          |      |         |      | 0,584 |      |
|                |          |      |         |      |       |      |
| ต่างประเทศ      |          |      |         |      |       |      |
| switzerland    |          |      |         |      |       |      |
+----------------+----------+------+---------+------+-------+------+

วัตถุดิบที่สำคัญ คือ เม็ดพลาสติก ลวด หัว BALL และน้ำหมึก ราคาของวัตถุดิบที่ใช้ในการผลิต
จะมีการเปลี่ยนแปลงระดับราคาค่อนข้างสูง ต่อเมื่อมีเหตุการณ์ผิดปกติอย่างรุนแรง เช่น
ปัญหาที่อัตราแลกเปลี่ยนเงินตราต่างประเทศผันผวนมากๆ
หรือราคาน้ำมันในตลาดโลกมีการปรับตัวสูง มีผลทำให้ต้นทุนการผลิตสูงขึ้น

วัตถุดิบสำคัญที่ใช้ในการผลิตสินค้า คือ เม็ดพลาสติก การใช้วัสดุอื่นทดแทนคงเป็นไปได้ยาก
เนื่องจากในปัจจุบันนี้ยังไม่มีวัตถุดิบอื่นทดแทนได้

งานที่ยังไม่ได้ส่งมอบ

การประกอบการของบริษัทมีลักษณะที่ไม่ได้เป็นการรับเหมาทั้งโครงการหรือชิ้นงานแต่อย่างใด